ג'וזף שטיגליץ

ג'וזף יוג'ין "ג'ו" שטיגליץ (באנגלית: Joseph Eugene "Joe" Stiglitz; נולד ב-9 בפברואר 1943) הוא כלכלן יהודי-אמריקאי, חתן פרס נובל לכלכלה לשנת 2001 וזוכה מדליית ג'ון בייטס קלארק. שטיגליץ, מן הכלכלנים הידועים של זמננו, פרסם בנוסף למחקרים כלכליים גם מספר ספרים שכוונו לקהל הרחב. הוא ידוע במיוחד בזכות ביקורתו על הגלובליזציה ועל מוסדות בינלאומיים כמו קרן המטבע הבינלאומית, ביקורת אותה השמיע בעודו מחזיק בעמדת סגן נשיא בכיר וכלכלן ראשי בבנק העולמי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שטיגליץ נולד בעיר גארי שבמדינת אינדיאנה שבארצות הברית, בן לזוג יהודים בשם שרלוט ונתניאל שטיגליץ. בשנים 1960–1964 למד במכללת אמהרסט ואחרי כן במכון לטכנולוגיה של מסצ'וסטס (MIT). אחר–כך המשיך בזכות מלגת פולברייט בלימודיו באוניברסיטת שיקגו. אחרי השלמת לימודיו היה חבר סגל אוניברסיטאות סטנפורד, אוקספורד ייל ופרינסטון. כיום שטיגליץ הוא פרופסור באוניברסיטת קולומביה ועורך במשותף של המגזין The Economists' Voice. נבחר כחבר זר של האקדמיה הבריטית ב-1993. שטיגליץ נישא שלוש פעמים, האחרונה שבהן בשנת 2004. נוסף לכהונותיו האקדמיות שימש שטיגליץ במהלך השנים גם יועץ למדיניות כלכלית עבור ממשל ביל קלינטון בין השנים 1997-1995 וכן שימש סגן נשיא בכיר וכלכלן ראשי בבנק העולמי בין השנים 2000-1997. אחרי המחאות החריפות נגד ארגונים כלכליים בינלאומיים, ובמיוחד אחרי מפגש ארגון הסחר העולמי בסיאטל (ארצות-הברית) בשנת 1999 נדחף שטיגליץ לעזוב את כהונתו בבנק העולמי על ידי סגן שר האוצר האמריקני לורנס סמרס. אחרי פרישתו מן הבנק ייסד שטיגליץ את ה"יוזמה לדיאלוג מדיניות" (IPD) שמטרתה לסייע למדינות מתפתחות לבחון חלופות מדיניות ולאפשר השתתפות אזרחים רחבה יותר בקביעת מדיניות כלכלית. מחקרו העיקרי של שטיגליץ נגע ל"מיסוך" (Screening), טכניקה המשמשת סוכן כלכלי אחד לצורך שאיבת מידע פרטי מסוכן אחר. על תרומתו זו לתאוריה של מידע א-סימטרי זכה שטיגליץ בפרס נובל, יחד עם ג'ורג' אקרלוף ומייקל ספנס. שטיגליץ פרסם מספר ספרים שכוונו לקהל הרחב כמו "סוציאליזם לאן", ספר המספק מבוא לתאוריות שמאחורי הכישלון הכלכלי במזרח אירופה ותפקיד המידע הלא שלם בשווקים. בשנת 2002 פרסם את "אי נחת בגלובליזציה" שבו טען כי קרן המטבע הבינלאומית מציבה את עניינה של "בעלת המניות העיקרית" בה, ארצות הברית, מעל לזה של המדינות העניות שלהן נועדה הקרן לעזור. בשנת 2003 פרסם ספר בשם "שנות התשעים העליזות", הכולל ניתוח של עלייתה ונפילתה של הבורסה בשנות התשעים. בשנת 2008, פרסם את "לתקן את הגלובליזציה", ספר המזהה את הבעיות המרכזיות בתהליכי הגלובליזציה ומציע פתרונות מעשיים לפתרונן. בשנת 2014 הוענק לו תואר דוקטור לשם כבוד מאוניברסיטת המדינה של אריזונה. אי נחת בגלובליזציה, תרגמה מאנגלית: רחל אהרוני, הוצאת הקיבוץ המאוחד, תל אביב, תשס"ה 2005. לתקן את הגלובליזציה, תרגמה מאנגלית: שונמית ליפשיץ. הוצאת אריה ניר, 2008. Economics of the Public Sector. W. W. Norton, New York 1986; 2. Aufl. ebd. 1988; 3. Aufl. ebd. 2000, ISBN 0393966518 Economics. W. W. Norton, New York 1993; 2. Aufl. ebd. 1997. Mit Carl E. Walsh: 3. Aufl. ebd. 2002; 4. Aufl. 2005, ISBN 0393926222 Whither Socialism? MIT Press, Cambridge 1996, ISBN 0262691825 Frontiers of Development Economics. The Future in Perspective. Oxford University Press, 2000, ISBN 0195215923 New Ideas About Old Age Security. Toward Sustainable Pension Systems in the 21st Century. World Bank, Washington 2001, ISBN 0821348221 Peasants versus City-Dwellers. Taxation and the Burden of Economic Development. Oxford University Press, 2002, ISBN 0199253579 Globalization and Its Discontents. W. W. Norton, New York 2002, ISBN 0393051242 Towards a New Paradigm in Monetary Economics. Cambridge University Press, London 2003, ISBN 0521810345 The Roaring Nineties. A New History of the World’s Most Prosperous Decade. W. W. Norton, Washington 2003, ISBN 0393058522 Fair Trade for All. How Trade Can Promote Development. Oxford University Press, New York 2005, ISBN 0199290903 Fair trade. Agenda für einen gerechten Welthandel. Murmann, Hamburg 2006, ISBN 3-938017-63-5 The Poor Get Poorer, 2. April 2006 Principles of Microeconomics. 4. Auflage. W. W. Norton, New York 2005, ISBN 0393926230 עם אמרטיה סן וז'אן פול פיטוסי: Mismeasuring Our Lives The New Press, New York 2010, ISBN 978-1-59558-519-6 Freefall: America, Free Markets, and the Sinking of the World Economy. W. W. Norton, New York 2010, ISBN 978-0393075960, Selected Works of Joseph E. Stiglitz. Oxford University Press (auf sechs Bände angelegt) Volume I: Information and Economic Analysis. 2009, ISBN 0199533709 The Price of Inequality: Howf Today's Divided Society Endangers Our Future, W.W. Norton & Company, 2012. מדיה וקבצים בנושא ג'וזף שטיגליץ בוויקישיתוף ג'וזף שטיגליץ, באתר אנציקלופדיה בריטניקה (באנגלית) ג'וזף א. שטיגליץ, דף שער בספרייה הלאומית אתר האינטרנט הרשמי של ג'וזף שטיגליץ אתר האינטרנט הרשמי של ג'וזף שטיגליץ (באנגלית) ג'וזף שטיגליץ, ברשת החברתית פייסבוק ג'וזף שטיגליץ, ברשת החברתית אקס (טוויטר) ג'וזף שטיגליץ, ברשת החברתית Goodreads ג'וזף שטיגליץ, באתר פרס נובל (באנגלית) ג'וזף שטיגליץ, באתר פרויקט הגנאלוגיה במתמטיקה ג'וזף שטיגליץ, באתר גוגל סקולר ג'וזף שטיגליץ, באתר SSRN ג’וזף שטיגליץ, אנשי סגולה - יהודים זוכי פרס נובל, באתר בית התפוצות. דף הבית של ג'וזף שטיגליץ תני גולדשטיין, שטיגליץ: "העלאת שכר המינימום תועיל למשק", באתר ynet, 24 בפברואר 2006 חיים הנדוורקר, ג'וזף שטיגליץ, לשעבר הכלכלן הראשי בבנק העולמי: "דפקו את האזרח האמריקאי", באתר TheMarker‏, 30 באוקטובר 2008 אבישי ברוורמן, תנועה חופשית כלפי מטה, באתר הארץ, 31 בדצמבר 2008 בלומברג, שטיגליץ: המשבר העולמי מסמל את הכשלון של הקפיטליזם האמריקאי, באתר כלכליסט, 21 באוגוסט 2009 תומר זלצר, פרופ' שטיגליץ: "הניסיון להקים את ישראל כמופת של צדק חברתי כשל", באתר כלכליסט, 28 באוגוסט 2011 סוכנויות הידיעות, שטיגליץ: "בנקים חזקים מחלישים את הכלכלה הגלובלית ותורמים לאי-שוויון", באתר כלכליסט, 29 ביוני 2012 סוכנויות הידיעות, שטיגליץ: "ה-1% הביא את ארה"ב לסף חורבן כלכלי", באתר TheMarker‏, 11 באוגוסט 2012 אורי פסובסקי, ‏פרופ' ג'וזף שטיגליץ, מגדולי הכלכלנים בעולם, רוצה להציל את הקפיטליזם מעצמו, באתר גלובס, 21 ביוני 2019 אורי פסובסקי, ‏"השיטה הכלכלית המקולקלת הביאה את טראמפ לנשיאות", באתר גלובס, 2 באוגוסט 2019 מכתביו ג'וזף שטיגליץ, ג'וזף שטיגליץ: חמשת הלקחים הקשים של 2009, באתר כלכליסט, 25 בדצמבר 2009 ג'וזף שטיגליץ, על סדר היום: מחאות חברתיות רבות, מסקנה אחת - "צריך דמוקרטיה בה האנשים קובעים, לא הכסף", באתר כלכליסט, 7 בנובמבר 2011 ג'וזף שטיגליץ, חפש את הרנטה, באתר כלכליסט, 21 בנובמבר 2012 המשבר של הקפיטליזם המערבי, באתר TheMarker‏, 2 ביולי 2013 דז'ה וודו, באתר TheMarker‏, 14 בנובמבר 2017 Honorary Degrees, Arizona State University